Kipli Yassin

Datu Haji Kipli bin Yassin ialah seorang mufti di Malaysia. Beliau dilantik sebagai Mufti Negeri Sarawak pada Mac 2010

 Latar belakang 
Kipli dilahirkan pada 3 November 1967 di Selalang, Sarikei, Sarawak. Beliau ialah anak jati Sarawak berketurunan Melanau. Beliau memiliki ijazah sarjana muda Usuluddin dari Universiti Malaya pada 1992, dan dan sarjana Usuluddin dalam bidang pemikiran dari universiti yang sama pada 2004. Selain itu,beliau juga mempunyai sijil dalamlatihan dan penilaian dari Australia dan sijil dalam kursus khas Islam di Kolej Muslim, London.

 Kerjaya 
Beliau dilantik sebagai Mufti Negeri Sarawak pada Mac 2010 Sebagai mufti negeri, beliau juga menganggotai Jawatankuasa Muzakarah Majlis Kebangsaan Bagi Hal Ehwal Ugama Islam Malaysia (MKI). Beliau mengetuai bidang penyeragaman dan pengurusan fatwa untuk MKI. Beliau turut menyertai pasukan penyelidikan dari Malaysia tentang vaksin di Cuba.

 Penulisan 
Kipli telah menghasilkan beberapa siri terbitan antaranya Perpaduan Pemangkin Pembangunan Ummah, Kasihnya Ibu Membawa ke Syurga, Nota Ramdan: Menggapai Taqwa Menapak Semula Fitrah, Indahnya Syawal, Bakti Anak-Anak Terhadap Ibubapa; dan Dato Sri Haji Abdul Kadir Hassan: Pemikiran dan Sumbangannya Dalam Perkembangan Islam Di Negeri Sarawak.

 Anugerah dan pengiktirafan 

 Darjah kebesaran 


 Johan Setia Mahkota (J.S.M) - 2017

 Darjah Jasa Bakti Sarawak (DJBS) - Datu (2013)
 Pegawai Bintang Sarawak (PBS) - 2003
 Pingat Perkhidmatan Bakti (PPB) - 2000

 Anugerah ketokohan 


 Anugerah Perdana Tokoh Maulidurrasul 1446H/2024M

 Anugerah Maal Hijrah Negeri Sarawak, kategori Pendakwah - 2009
 Kumpulan Guthrie Berhad
 Anugerah Kepimpinan Cemerlang - 1992

 Rujukan 

Kategori:Muslim Malaysia
Kategori:Orang Melanau
Kategori:Mufti Sarawak
Kategori:Tokoh Maulidur Rasul